**שומרים על בעלי חיים**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 59 - 61

# מטרות

# התלמידים יסבירו מדוע חשוב לשמור על בעלי החיים והצמחים בסביבתם הטבעית.

* התלמידים יציעו דרכים לשמירה על צמחי בר ובעלי חיים הגדלים בטבע.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: כולנו יצורים חיים

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה עוסק בהגנה על היצורים בטבע ובמונח "בעל חיים מוגן". היצורים החיים בטבע מתקיימים בכוחות עצמם בהתאם למשאבי הסביבה; אין הם תלויים בנו לצורך אספקת מזונם או להשגת שאר הצרכים החיוניים שלהם. השירות הטוב ביותר שאנחנו יכולים לספק ליצורים החיים הוא לא לפגוע בהם ולא לפגוע בסביבה שלהם.  בין הדרכים להגנה על בעלי חיים וצמחים היא הכרזה על היותם צמחים ובעלי חיים מוגנים.  קוראים במליאת הכיתה את הסיפור **נדב והצב**, רק אחת החלק שבעמוד 59.  מקיימים דיון על החלק שקראנו בעזרת השאלות שבתבנית **שיח**, עמוד 60.   * מדוע נדב לקח את הצב לביתו? * כיצד הגיב הצב כשנדב הגיש לו דבר מאכל? * כיצד הרגיש הצב בבית של נדב? * מה לדעתכם נדב צריך לעשות?   מטרת השיח היא להציף את הסוגיה של צער בעלי חיים. הסיפור גם מעלה קונפליקט בין אהבתנו לבעלי חיים והרצון שלנו לגדל אותם בביתנו לבין הצורך להשאיר את בעלי החיים בסביבתם הטבעית ובכך לשמור עליהם ועל הסביבה. אפשר לערוך משאל בכיתה לבדוק מי בעד להחזיר את הצב לטבע ומי בעד להשאיר אותו בביתו של נדב. בדיקת הטיעונים שיעלו בעד ונגד יציפו סוגיה זו ויסייעו לתלמידים לאמץ עמדות ערכיות מוסריות כמו לקיחת אחריות לשמור ולכבד את עולם היצורים החיים בסביבה.   * מה לדעתכם נדב עשה עם הצב?   מציירים את הסיטואציה המתוארת בסיפור ו/או ממחיזים אותה. |
| התנסות | קוראים את סוף הסיפור, **נדב והצב: סוף הסיפור**, עמוד 61.  עונים על השאלות שבתבנית **שיח**, בעמוד 61. |
| המשגה | קוראים את קטע המידע שבעמוד 62 ומסכמים:  רצונו של נדב לקחת את הצב משקף אולי את אהבתו לבעלי חיים אך אינו משקף את רצונו של הצב. הצבה אינו צעצוע ולא רכוש של אף אחד. הדבר הטוב ביותר שנוכל לעשות למען הצב ולמען שאר היצורים החיים הוא להניח להם לחיות את חייהם בסביבתם הטבעית והלא פגועה.  ניתן להרחיב את הדיון גם על הצורך בשמירה על צמחים. גידול צמחי בר בכיתה הוא בעייתי כי לא תמיד מצליחים לספק לצמחים את הצרכים החיוניים במידה מתאימה.  דין צמחי בר כדין בעלי חיים הגדלים בטבע. צמחים רבים אינם מצליחים להשלים בכיתה את מחזור שלם ולכן עדיף לצפות בהם בטבע. הימנעות מקטיף צמחי בר והחזרתן של חיות הבר למקום שממנו נלקחו מחנכות את התלמידים להתייחס בכבוד לבעלי החיים ולצמחים שבטבע ומלמדת אותם לא לפגוע בהם. |
| יישום | עונים על השאלות:  הָשִׁיבוּ עַל הַשְּׁאֵלוֹת הַבָּאוֹת:   1. מַהוּ בְּעַל חַיִּים מוּגָן? (בעלי חיים הנמצאים כיום בסכנת הכחדה) 2. מַהוּ צֶמַח מוּגָן? (צמחים בסכנת הכחדה שחל איסור מוחלט לקטוף אותם) 3. הָבִיאוּ דֻּגְמָאוֹת לְבַעֲלֵי חַיִּים מוּגָנִים. (נמר, סנאי, חתול חולות, צב ים, בז אדום, עיט זהוב, סלמנדרה ועוד). 4. הָבִיאוּ דֻּגְמָאוֹת לְצְּמָחִים מוּגָנִים. (כלנית, שושן צחור, נרקיס, סחלב ועוד).  * מוצע להכנס לאתר [**במבט מקוון**](https://mabatmekuvan.ramot.org/ramot-heb) (מנויים), למשימה **כלניות אדמדמות אדמוניות - האמנם?** שעוסקת בכלנית כצמח מוגן. |
| סיכוםורפלקציה | מכינים כרזה: שׁוֹמְרִים עַל בְּעָלֵי חַיִּים וּצְמָחִים בַּטֶּבַע.  מה היה מעניין בשיעור? |